Termitogaster

Termitogaster er en slekt av biller som hører til familien kortvinger. Denne gruppen lever i et tett samliv med termitter.

Utseende 
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Slekten er utbredt i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Termitogastrina
 Slekten Termitogaster Casey, 1889
 Termitogaster ashei Kistner, 2006
 Termitogaster beniensis Seevers, 1946
 Termitogaster bicolor Seevers, 1937
 Termitogaster brevis Mann, 1923
 Termitogaster chavantinae Seevers, 1957
 Termitogaster emarginatus Seevers, 1946
 Termitogaster emersoni Mann, 1923
 Termitogaster fontesi Kistner, 2006
 Termitogaster impressicollis Seevers, 1937
 Termitogaster insolens Casey, 1889
 Termitogaster magdalenae Seevers, 1946
 Termitogaster neoemersoni Kistner, 2006
 Termitogaster nigricollis (Silvestri, 1901)
 Termitogaster puncticeps Seevers, 1946
 Termitogaster testaceus Seevers, 1946
 Termitogaster wasmanni (Holmgren, 1911)
 Termitogaster wenzeli Seevers, 1957
 Termitogaster wurlitzeri Kistner, 2006

Referanser

Kilder 
 Christopher Taylor (2012) Catalogue of Organisms - The Corotocini in their Gut-Swollen Glory.

Eksterne lenker 
 

Småkortvinger
Biller formelt beskrevet i 1889
Dyr formelt beskrevet av Thomas Lincoln Casey